stanford-oval/wikipedia huggingface dataset:
Enda Stevens

Enda Stevens elokuussa 2018.
Enda Stevens (s. 9. heinäkuuta 1990 Dublin) on irlantilainen jalkapalloilija, pelipaikaltaan vasen laitapuolustaja. Hän edustaa Englannin mestaruussarjassa pelaavaa Stokea .
Stevens pelasi kotimaassaan UCD:ssä, St Patrick's Athleticissä ja Shamrock Roversissa yhteensä 78 pääsarjaottelua ja voitti Shamrockissa Irlannin-mestaruuden 2010 ja 2011, kunnes hän tammikuussa 2012 siirtyi englantilaisseura Aston Villaan. Hän pelasi Englannin Valioliigassa seitsemän ottelua kaudella 2012–2013 mutta muutoin hän pelasi Aston Villan reservijoukkueessa sekä lainasopimuksilla Notts Countyssa, Doncaster Roversissa ja Northampton Townissa. Kesällä 2015 hän siirtyi Portsmouthiin ja kesällä 2017 Sheffield Unitediin. Hän pelasi kaudella 2019–2020 Valioliigassa Sheffieldin kaikki 38 ottelua avauskokoonpanossa. Hän teki maalin joulukuussa 2019 Norwich Cityä ja helmikuussa 2020 Brighton & Hove Albionia. Kaudella 2020–2021 hän pelasi 30 valioliigaottelua. Hän on pelannut Englannin mestaruussarjassa Doncasterin ja Sheffieldin joukkueissa yhteensä 137 ottelua ja tehnyt niissä kuusi maalia. Hän siirtyi Stokeen kesällä 2023.
Stevens on pelannut Irlannin maajoukkueessa 25 maaottelua, joista ensimmäisen kesäkuussa 2018. Vuonna 2019 pelatuissa EM-karsinnoissa hän pelasi seitsemän ottelua ja jokaisessa niistä täydet 90 minuuttia. Vuoden 2022 MM-kilpailujen karsinnoissa hän pelasi kolme ottelua.
Erik Polon

Erik Johan Polon, sukunimi alkuaan Polonus (8. heinäkuuta 1740 Hollola – 7. heinäkuuta 1821 Helsinki) oli suomalainen kielenkääntäjä, postimestari ja oikeusraatimies.
Polonin vanhemmat olivat Hollolan Uskilan kylässä asunut Hannulan rusthollari Karl Andersson (k. 1785) ja Maria Johansdotter. Hän tuli ylioppilaaksi Turussa 1760 ja opiskeli sitten lakitiedettä Turun akatemiassa. Vuonna 1765 Polon kirjoitti vastinekirjelmän maaherralle kun häntä oli vaadittu sotapalvelukseen vaikka hän vielä opiskeli.
Polon toimi suomen kielen kääntäjänä Tukholmassa ja suomensi virallisia asetuksia. Hän oli Ahvenkosken vt. postikomissaarina Ruotsinpyhtäällä 1786–1787 ja hän sai kuninkaallisen kielenkääntäjän arvonimen vuoden 1790 tienoilla. Suomen sodan jälkeen Polon oli oikeusraatimiehenä Helsingissä 1811–1819. Hän kuoli Helsingissä vuonna 1821.
Vuonna 1790 Polon suomensi ranskalaisen kirjailijan Jacques Mallet du Panin (1749–1800) kirjan Du péril de la balance politique de l'Europe. 140-sivuisessa kirjan mukaan Venäjä oli 1700-luvulla kasvattanut itseään naapureidensa kustannuksella ja vaarantanut Euroopan valtiollisen tasapainon. Erityisesti tämä uhka oli kasvanut kirjan mukaan sen jälkeen kun Katariina II nousi Venäjän valtaistuimelle vuonna 1762. Kirjassa väitettiin Ruotsin olleen kokonaan Venäjän armoilla, Venäjän tukeneen salaa myssypuoluetta ja Turun rauhasta alkaen venäläiset olivat pyrkineet salaisilla juonitteluilla erottamaan Suomen Ruotsista. Venäjän Tukholman lähettilään kreivi Rasumovskin kerrottiin vehkeilleen kuningas Kustaa III:ta vastaan kunnes hänet karkotettiin maasta.
Suomennoksia

Sota artikelit jotka sildä suuriwaldiaisimmalda kuningalda ja herralda, herra Carle XI:dä Ruotzin Göthin ja Wendin kuningalda [et]c. [et]c. [et]c. wuonna 1683. uudistetut ja wahwistetut owat: nyt jällensä hänen kuningall. korkeudensa Ruotzin waldakunnan perindö ruhtinan ia hertuan Carlen armollisimman käskyn jälkeen suomexi käätyt. Turusa, Prändätty Frenckellin Kirjan=Präntisä, Wuonna 1788
Europan waldakundain tasa-woiman waarasta : Suomexi käätty ja präntijn toimitettu Eric Polonilda.  Turusa, prändätty Frenckellin kirjan-prändisä 1790 (alkuteos Du péril de la balance politique de l'Europe)
Uudistetut sota artikelit : jälkeen käyttämisexi armejallen ja lauttoillen Ruotsisa, Suomesa ja Pommerisa. Annetut Stockholmin linnasa, sinä 6 päiwänä touko-kuusa 1795. Nyt armollisimman käskyn jälkeen suomexi käätyt ja pränttiin annetut Erik Polonilda. Turusa, präntätyt Frenckellin kirja-präntisä wuotena 1797
Elämäinen (Perho)

| Elämäinen |
| --- | --- |
Valtiot:  Suomi
Maakunnat:  Keski-Pohjanmaa
Kunnat:  Perho
Koordinaatit:  63°20′00″N, 24°33′31″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Isojoen–Jääjoen valuma-alue (14.45)
Laskupuro:  Myllypuro Salamajärveen 
Järvinumero:  14.454.1.021
Mittaustietoja
Pinnankorkeus:  175,3 m  
Pituus:  3,4 km  
Leveys:  1,4 km  
Rantaviiva:  17,116 km  
Pinta-ala:  1,67121 km²   
Saaria:  115 
 fiElämäinen 
Elämäinen  on Keski-Pohjanmaalla Perhossa  Salamajärven lähellä sijaitseva järvi.
Maantietoa

Järvi on 3,4 kilometriä pitkä, 1,4 kilometriä leveä, ja sen pinta-ala on 167 hehtaaria eli 1,7 neliökilometriä. Järvellä on kartan mukaan 115 saarta.  Sen rantaviivan pituus on 17,1 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Viitasaaren reitin valuma-alueen (14.4) Isojoen–Jääjoen valuma-alueella (14.45), jonka Alajoen valuma-alueeseen (14.454) se kuuluu. Järven vedenpinnan korkeus on 175,3 metriä mpy.
Eaters Geleen

| Eaters Geleen |
| --- | --- |

Perustettu:  1968
Kaupunki:   Sittard-Geleen, Alankomaat
Kotiareena:  Ijshal Glanerbrook
– kapasiteetti:  1 200
Sarjataso:  BeNe League
Värit:                
Päävalmentaja:   Alf Philippen
Kapteeni:   Glenn Bakx
Infobox OKVirheellinen NIMI-arvo: 
Eaters Geleen on alankomaalainen jääkiekkojoukkue Sittard-Geleenin kaupungista. Se pelaa BeNe Leaguessa. Joukkue pelaa kotiottelunsa Ijshal Glanerbrookin areenalla.
Joukkue

päivitetty xx.xx.xxxx[lähde? ]
| Maalivahdit> Numero | Maalivahdit>  | Maalivahdit> Pelaaja | Maalivahdit> Hanskakäsi | Maalivahdit> Sopimus | Maalivahdit> Syntymäpaikka | Maalivahdit>  |
| --- | --- | --- | --- | --- | --- | --- |
| 34 |  | Rowan Delil | L | 2013 | Spaubeek, Alankomaat |  |
| 46 |  | Sami Heinonen | R | 2013 | Helsinki, Suomi |  |
| Puolustajat> Numero | Puolustajat>  | Puolustajat> Pelaaja | Puolustajat> Kätisyys | Puolustajat> Sopimus | Puolustajat> Syntymäpaikka | Puolustajat>  |
| --- | --- | --- | --- | --- | --- | --- |
| 3 |  | Žiga Svete | L | 2013 | Bled, Slovenia |  |
| 5 |  | Mike Looby | L | 2013 | Brampton, Ontario, Kanada |  |
| 11 |  | Sander van Leeuwen |  | 2013 | Geleen, Alankomaat |  |
| 19 |  | Erik Tummers A | L | 2013 | Geleen, Alankomaat |  |
| 26 |  | Jeffrey van Iersel C | L | 2013 | Tilburg, Alankomaat |  |
| 28 |  | Joery van Rooyen | L | 2013 | Heerlen, Alankomaat |  |
| 49 |  | Glenn Bakx | L | 2013 | Geleen, Alankomaat |  |
| 92 |  | Bryan Mens | L | 2013 |  |  |
| Hyökkääjät> Numero | Hyökkääjät>  | Hyökkääjät> Pelaaja | Hyökkääjät> Kätisyys | Hyökkääjät> Pelipaikka | Hyökkääjät> Sopimus | Hyökkääjät> Syntymäpaikka |
| --- | --- | --- | --- | --- | --- | --- |
| 9 |  | Lars van Sloun | L | H | 2013 | Brunssum, Alankomaat |
| 10 |  | David Burgess A | R | KH | 2013 | Crystal City, Manitoba, Kanada |
| 16 |  | Bob de Pont | L | H | 2013 | Geleen, Alankomaat |
| 17 |  | Mike Forgie | R | H | 2013 | Scarborough, Ontario, Kanada |
| 22 |  | Luca Heutmekers | R | H | 2013 | Geleen, Alankomaat |
| 24 |  | Bryan Kolodziejczyk | L | H |  | Liège, Belgia |
| 39 |  | Kay Gielen | L | H | 2013 | Geleen, Alankomaat |
| 58 |  | Lars Engwegen | R | H | 2013 | Sittard, Alankomaat |
| 79 |  | Lambert Keulen | L | H |  | Geleen, Alankomaat |
| 89 |  | Jeffrey Mens | R | H | 2013 | Sittard, Alankomaat |
| 91 |  | Tomo Hafner | R | KH | 2013 | Jesenice, Slovenia |
|   |  | Mikko Palotie | L | H | 2014 | Helsinki, Suomi |
|   |  | Akim Ramoul | L | H | 2013 | Geleen, Alankomaat |
Aiheesta muualla

Seuran viralliset kotisivut (hollanniksi)
Hollannin jääkiekkoliitto (hollanniksi)
Ijshockey.comin esittely Edervisien liiga seuroista (hollanniksi)
Eredivisie kaudella 2015–2016
Alankomaiden naisten jääkiekkomaajoukkue
Amstel Tijgers-2
Dordrecht Lions-2
Eaters Geleen
Eindhoven Kemphanen-2
GIJS Groningen
HIJS Hokij Den Haag
Nijmegen Devils
’s-Hertogenbosch Red Eagles-2
Tilburg Trappers-2
Tilburg Trappers-3
UNIS Flyers Heerenveen
Zoetermeer Panters-2
Erik Peter Älf

| Erik Peter Älf> Henkilötiedot |
| --- | --- |
Syntynyt: 2. maaliskuuta 1765 Linköping, Ruotsi
Kuollut: 24. tammikuuta 1793 (27 vuotta) Lund, Ruotsi
Kansalaisuus:  Ruotsi
Ammatti:  kirjailija
Kirjailija
Äidinkieli: ruotsi
Tuotannon kieli: ruotsi
Pääteokset:  "Tal öfwer freden i Werelä"
Aiheesta muualla
Löydä lisää kirjailijoitaKirjallisuuden teemasivulta
Erik Peter Älf (2. maaliskuuta 1765 Linköping, Ruotsi – 24. tammikuuta 1793 Lund, Ruotsi) oli ruotsalainen pappi ja runoilija. Hän tuli ylioppilaaksi Uppsalassa 1782 ja siirtyi vuonna 1785 Lundin yliopistoon, jossa hänet promovoitiin 1787. Vuonna 1789 hänet nimitettiin kirjallisuudenhistorian dosentiksi, hänet vihittiin papiksi 1792. Hän kuoli jo 27-vuotiaana.
Eric Peter Älfin kuoleman jälkeen ilmestyneen kokoelman Strödda skaldestycken kansilehti.
Älf kirjoitti aikalaisia puhuttelevia runoja, joista parhaana on pidetty runoa "Tal öfwer freden i Werelä" 1790. Runossa "Werthers första och sista stunder" 1786 näkyy piirteitä Goethen Nuoren Wertherin kärsimyksistä. Vähemmän merkittävä on runo "Segersång öfver den 30 September 1789". Hänen kuoltuaan julkaisi Carl Gustaf af Leopold kokoelman Strödda skaldestycken (Johan Lundblads förlag, 1795), mikä kertoo, että hän arvosti Älfiä suuresti.
Älfin isä oli kirjailija Samuel Älf.
Aiheesta muualla

Erik Petter Älf, Nordic authors. Runeberg.org (runoja digitoituna)
Erkki West

| Erkki West> Ernst Robert Magnus Winter |
| --- | --- |
 Ernst Robert Magnus Winter.  Kirjailijanimeltään Erkki West. Museoviraston kokoelmista.
Henkilötiedot
Syntynyt: 28. joulukuuta 1857 Hartola
Kuollut: 17. elokuuta 1934 (76 vuotta) Helsinki
Ammatti:  merikapteeni ja kirjailija
Kirjailija
Äidinkieli: suomi
Tyylilajit:  romaanit
Aiheet:  toimintaseikkailut
Esikoisteos:  Andein tytär (1896)
Aiheesta muualla
Löydä lisää kirjailijoitaKirjallisuuden teemasivulta
Ernst Robert Magnus Winter, kirjailijanimi Erkki West (28. joulukuuta 1857 Hartola – 17. elokuuta 1934 Helsinki), oli suomalainen merikapteeni, joka julkaisi kaksi kirjaa. Winterin vanhemmat olivat Hartolan kappalainen, myöhemmin kirkkoherra Adolf Magnus Winter (1828–1880) ja Julia Malvina Bonsdorf (1836–1926). Perheessä oli yhdeksän lasta.
Ernst Winter oli merikapteeni ja hän toimi viimeksi Päijänteen luotsipiirin päällikkönä. Hän kirjoitti 1920-luvulla osin omien kokemustensa pohjalta kaksi kirjaa. Ernst Winter oli kirjailija Maila Talvion ja rovasti Hugo Winterin veli.
Teokset

Meri ja nainen: seikkailuja Priki Delfinellä puoli vuosisataa sitten. WSOY 1927
Andein tytär: romaani. WSOY 1896, WSOY 1929, 2. p. Pilot-kustannus 2008.
Aiheesta muualla

Erkki Westin teos Andein tytär  Project Gutenbergissä
Erkki Westin teos Andein tytär  Projekti Lönnrotissa
Eero Harkke

| Eero Harkke |
| --- | --- |

Henkilötiedot
Syntynyt: 6. helmikuuta 1907 Turku
Kuollut: 23. joulukuuta 1978 (71 vuotta) Turku
Muut tiedot
Yritys:  Tunturi
Eero Rudolf Harkke, vuoteen 1934 Holmberg (6. helmikuuta 1907 Turku – 23. joulukuuta 1978 Turku) oli toinen Tunturi-yrityksen perustajista ja sen pitkäaikainen johtaja, joka sai teollisuusneuvoksen arvonimen.
Harkken vanhemmat olivat kauppias August Wilhelm Holmberg ja kauppias Hilda Sofia Johansson ja puoliso vuodesta 1936 Toini Tellervo Dahlberg (s. 1910). Harkken veljekset Eero ja Aarne perustivat Pyöräkellari Oy -nimisen yrityksen 1922 potkukelkkojen valmistamiseksi ja polkupyörien korjaamiseksi ja rakentamiseksi maahan tuoduista osista. Alkujaan High Land -niminen ulkomailta ostettu tuotemerkki suomennettiin Tunturi -merkiksi 1926. Polkupyörien ohella yritys valmisti alkuvuosina muun muassa ruumisvaunuja sekä tavarankuljetus- ja kilpa-ajorattaita ja sota-aikana myös invalidipyöriä, maitorattaita, luistinten teriä ja piikkilankapihtejä. 1950-luvulta alkaen polkupyörien valmistus ja myynti erotetettiin eri yhtiöihin ja myyntiä kehitettiin voimakkaasti niin, että Suomessa oli 1992 yli 350 Tunturi-kauppiasta. Samalla vuosikymmenellä ryhdyttiin valmistamaan mopedeja ja vuonna 1969 kuntopyöriä, joista tuli maailman eniten myyty malli yrityksen satsattua vientiin ja perustettua useita tytäryhtiöitä ulkomaille. Harkken kuoltua 1978 hänen poikansa  Esko-Matti Harkke jatkoi isänsä työtä yrityksen toimitusjohtajana. teollisuusneuvoksen arvonimen harkke sai vuonna 1976.
Nykyisin Tunturi-Hellberg Oy Ltd. eli entinen Tunturipyörä Oy on sekä polkupyörien että kuntolaitteiden valmistaja, vuodesta 2003 osa alankomaalaista Accell Group -konsernia.
Aiheesta muualla

Tunturipyörä Oy:n pörssihistoriaa (porssitieto.fi)
Fabien Causeur

| Fabien Causeur |
| --- | --- |

Henkilötiedot
Koko nimi:  Fabien Causeur
Syntynyt: 16. kesäkuuta 1987 (ikä 37) Brest, Ranska
Kansalaisuus:   Ranska
Koripalloilija
Pelipaikka:  Takamies
Pituus:  196 cm
Paino:  91 kg
Pelaajaura
Seurajoukkueet
2005–2009 2009–2012 2012–:   STB Le Havre  Cholet Basket  Saski Baskonia
Maajoukkueet
:   Ranska
Aiheesta muualla
FIBA
Fabien Causeur (s. 16. kesäkuuta 1987 Brest) on ranskalainen koripalloilija.
Takamiehenä pelaava Causeur on pelannut kotimaansa seurojen lisäksi espanjalaisessa Saski Baskoniassa.
Ranskan maajoukkueessa Causeur sijoittui Lontoon kesäolympialaisissa 2012 kuudenneksi ja vuoden 2010 MM-kilpailuissa 13:nneksi.
Ei ruumiita makuuhuoneeseen

| Ei ruumiita makuuhuoneeseen |
| --- | --- |

Ohjaaja:  Aarne Tarkas
Käsikirjoittaja:  Aarne Tarkas
Tuottaja:  T. J. Särkkä
Säveltäjä:  Toivo Kärki
Kuvaaja:  Olavi Tuomi
Leikkaaja:  Armas Vallasvuo
Lavastaja:  Aarre Koivisto
Pääosat:  Anneli Sauli Helge Herala Tommi Rinne Marjatta Kallio
Valmistustiedot
Valmistusmaa:  Suomi
Tuotantoyhtiö:  Suomen Filmiteollisuus
Ensi-ilta:  1. toukokuuta 1959
Kesto:  104 min
Alkuperäiskieli:  suomi
Aiheesta muualla
IMDb 
Elonet
Infobox OKNimi-testi OK: 
Ei ruumiita makuuhuoneeseen on Aarne Tarkaksen  ohjaama ja käsikirjoittama jännityselokuva vuodelta 1959. Tarkas näyttelee itsekin elokuvassa, varjostavan konnan pikku roolin.
Juoni

Kapteeni Kaarna ja luutnantti Honka ovat lomalla Espanjan Malagassa ja törmäävät hotellissa poliisin tuntemaan rahanväärentäjä Sotoon ja hänen koplaansa. Soto on saanut käsiinsä Hitlerin aikoinaan valmistuttamat sadan dollarin painolaatat väärennetyn rahan tekemiseksi. Soto suunnittelee tuovansa laatat Suomeen, koska arvelee voivansa rauhassa painattaa väärää rahaa täällä.
Kaarnan palatessa Suomeen Soto onnistuu vaihtamaan laatat sisältävän kassinsa hänen kanssaan. Näin hän saa painolaatat rajatarkastuksen läpi Suomeen. Soto ei kuitenkaan onnistu saamaan laattoja takaisin itselleen, ja asia valkenee myös laatat tuoneelle Kaarnalle. Soto yrittää murhata Kaarnan ja Hongan mutta joutuu lopulta poliisien vangitsemaksi.
Näyttelijät

| 0 | 1 | 2 |
| --- | --- | --- |
|  Anneli Sauli  | … |  Dolores Conzales   |
|  Helge Herala  | … |  kapteeni evp. Matti Kaarna   |
|  Marjatta Kallio  | … |  Mademoiselle Mimi   |
|  Tommi Rinne  | … |  luutnantti evp. Esko Honka   |
|  Ture Junttu  | … |  Benito Soto   |
|  Åke Lindman  | … |  Mike, 1. konna   |
|  Heimo Lepistö  | … |  Jean, 3. konna   |
|  Tauno Söder  | … |  Dave, 4. konna   |
|  Issi Schaibel  | … |  Tino, 2. konna   |
|  Unto Salminen  | … |  Pedro, hovimestari   |
|  Uljas Kandolin  | … |  espanjalainen konna   |
|  Masa Niemi  | … |  ravintolan isäntä   |
|  Leo Jokela  | … |  Leon, konna   |
|  Santeri Karilo  | … |  José, portieeri   |
|  Leila Wallenius  | … |  vastaanottovirkailija   |
|  Ville-Veikko Salminen  | … |  lentoperämies   |
|  Heikki Savolainen  | … |  1. kansainvälisen poliisin etsivä   |
|  Pehr-Olof Sirén  | … |  2. kansainvälisen poliisin etsivä   |
|  Martti Kalima  | … |  lentokapteeni Laitinen   |
|  Jaakko Maakorpi  | … |  suomalainen tullimies   |
|  Seppo Sariola  | … |  1. suomalainen etsivä   |
|  Severi Seppänen  | … |  2. suomalainen etsivä   |
|  Ossi Runne  | … |  orkesterinjohtaja   |
|  Nisse Nordström  | … |  trumpetisti   |
|  Ossi Malinen  | … |  saksofonisti   |
|  Ville Katz  | … |  rumpali   |
|  Mirja Karisto  | … |  tarjoilija   |
|  Viljo Voipio  | … |  asiakas Kaivohuoneella   |
|  Nestori Lampi  | … |  asiakas Kaivohuoneella   |
|  Laila Rihte  | … |  asiakas Kaivohuoneella   |
|  Toivo Lahti  | … |  asiakas Kaivohuoneella   |
|  Aili Montonen  | … |  asiakas Kaivohuoneella   |
|  Pentti Irjala  | … |  talonmies   |
|  Aili Valli  | … |  nainen lentokoneessa   |
|  Aarne Tarkas  | … |  varjostava konna   |
|  Veikko Mård  | … |  varjostava konna   |
|  Matti Kuusla  | … |  mies ravintolassa   |
|  Aimo Hiltunen  | … |  espanjalainen konna   |
|  Jukka-Pekka Kinnunen  | … |  espanjalainen konna   |
|  Kauko Vuorensola  | … |  espanjalainen konna   |
|  Arttu Suuntala  | … |  espanjalainen konna   |
|  Spede Pasanen  | … |  espanjalainen konna   |
|  Tuulikki Suomela  | … |  sisäkkö   |
|  Hannes Veivo  | … |  konna   |
|  Toimi Kiviharju  | … |  konna   |
|  Lennart Lauramaa  | … |  konna   |
|  Paavo Hukkinen  | … |  konna   |
|  Kaarlo Wilska  | … |  konna   |
|  Matti Lehtelä  | … |  konna   |
|  Kauko Kokkonen  | … |  konna   |
|  Keijo Komppa  | … |  konna   |
|  Aarne Laine  | … |  palopäällikkö   |
|  Ekke Hämäläinen  | … |  konstaapeli   |
|  Carl-Erik Creutz  | … |  radiokuuluttajan ääni   |
|  Hugo Ahlberg  | … |  uutistenlukijan ääni   |
|  Paavo Hyttilä  | … |     |
|  Annikki Lauramaa  | … |     |
Arviot

Aikalaisarvioissa elokuva sai tyrmääviä kommentteja, kuten: ”Filmi on rytmiltään hidaspoljentoinen, kuten sen huumorikin. Tosin siinä on naseviakin repliikkejä ja hauskoja tilanteita, mutta nämäkin ovat enemmän nasevia perusajatukseltaan kuin toteuttamistavaltaan. 'Uskalletut' lempimiskohtaukset ovat kömpelyydessään lähinnä mauttomia.” (Tomira Savtschenko, Kansan Uutiset), ja sitten täysin vastakkaisia: ”Ei ruumiita makuuhuoneeseen on kautta linjan sujuvaa ja reipasta kerrontaa täynnä. Ohjaaja on ollut vireessä ja ilmeisesti myös täysin omalla alallaan” (Jukka Martinkari, Turun Sanomat).
Televisioesitysten yhteydessä elokuvaa on luonnehdittu arvioissa myös pikkunäppäräksi (Arto Pajukallio, Helsingin Sanomat) ja kepeäksi jännärikomediaksi, jonka iskevä alku tosin laimenee elokuvan edetessä (Tv-maailma).. Tappelukohtauksia on sanottu niin hyvin toteutetuiksi, että ne pitävät elokuvan voimissaan.
Fatos Qerimi

Fatos Qerimaj on albanialainen klarinetisti ja säveltäjä. Hän toimii apulaisprofessorina Albanian taiteiden akatemiassa, Tiranassa.
Qerimi on säveltänyt muun muassa klarinetti-, orkesteri- ja elokuvamusiikkia. Vuonna 2005 hän voitti "Vuoden 2004 paras albanialainen muusikko" -palkinnon.
Qerimin isä Ethem on viulisti ja veli Bruno kosketinsoittaja.
Erkki ja Leena

| ”Erkki ja Leena” Popeda |
| --- | --- | --- |

Singlen tiedot
 B-puoli: ”Sammakkalaulu”
 Äänitetty : MSL-studio
 Julkaistu: 1978
 Formaatti: 12" vinyyli
 Tyylilaji: suomirock
 Levy-yhtiö: Poko Rekords
Popedan muut singlet
| ”Hei mies” 1978 | ”Erkki ja Leena / Sammakkalaulu” 1978 | ”Suuret setelit” 1979 |
Erkki ja Leena on suomalaisen Popeda-yhtyeen kappale ja järjestyksessään toinen single. Se julkaistiin syyskuussa 1978. "Erkki ja Leena" on cover-versio Wayne Countyn kappaleesta "Eddie and Sheena". Kappale julkaistiin alun perin osoittamaan, ettei Popeda kuulunut "rasvapäihin" eikä "punkkeihin". Single äänitettiin MSL-studiossa.
Hilse-levymerkillä työskennelleet kritisoivat myöhemmin singlen "huolimattomasti piirrettyä kantta". Kimmo Miettisen mielestä "Erkin" eli kuvassa esiintyvän "diinarin" puvun olisi pitänyt olla enemmän diinarin näköinen. Erkki ja Leena oli MSL-studion ensimmäinen julkaisu.
Kokoonpano

Pate Mustajärvi – laulu
Arwo Mikkonen – kitara
Ari Puukka – kitara
Ilari Ainiala – bassokitara
Kai Holm – rummut
Aiheesta muualla

Erkki ja Leena / Sammakkalaulu discogs.com -sivustolla
Popeda
| --- | --- |
Studioalbumit:  Popeda · Raswaa koneeseen! · Hullut koirat · Mustat enkelit · Kaasua... · Harasoo · Pohjantähden alla · Ei oo valoo · Hallelujaa · Kans'an Popeda · Svoboda · H.Ö.N.Ö. · Live at the BBC · 500 cc · Vieraissa · Just! · Häkää! · Täydelliset miehet · Voitto· Haista Popeda!
Livealbumit:  Raakaa voimaa · Huilut suorina · Pitkä kuuma kesä 2010 – Live
Kokoelmat:  15 GT Golden Turpo · Poko-klassikko · Peetlehemin pesäveikot (nopein saa) · Hittejä, kersantti Karoliina! · Pelkkää juhlaa! · 30-vuotinen sota 1977–2007 · Museorekisterissä
Singlet:  ”Hei mies / Mönkiäislaulu” · ”Erkki ja Leena / Sammakkalaulu” · ”Suuret setelit / Lauri Lutavuori” · ”Huummetta / Kouluun” · ”Mörrimöykky / Bebobbahobbin” · ”Minä elän / Silimiklasikyy (live)” · ”Minä elän / Silimiklasikyy (live) / Luvattu maa (live)” · ”Kalteriblues / Onnellinen mies” · ”Yö / Maailma palaa” · ”Delilah / Yks kysta kimma” · ”Kaasua, komisaario Peppone / Viimeinen mohikaani” · ”Kaasua, komisaario Peppone” · ”Matkalla Alabamaan / Nyrkki-Kyllikki” · ”Matkalla Alabamaan (remix) / Sielun Veljet: Aina nälkä” · ”Sukset (vaikeata tämä hiihtäminen) / Raz, Dva, Tri” · ”Palle and the Boys / Hjulapata” · ”Palle and the Boys / Hjulapata / Sukset (vaikeata tämä hiihtäminen) (4x10 km:n viestihiihtomixaus)” · ”Kuuma kesä / Tuomas parka” · ”Tää on se yö / Mikä vika mussa on” · ”Eläinten vallankumous / Omia ollaan” · ”Kellot lyö / Potkurilakkirock” · ”Maailmankaikkeuden suvijenkka / Ranttalitytön tärinät” · ”Bandiittipolkka / Luumäkirock” · EppuPopedaNormaali: ”20 vuotta sikana / Hyvä kankkunen” · Raaka-Arska & Räp-Popeda: ”Muumi Muumi / Hei mies -räp” · ”Optinen O / Valkoisessa huoneessa” · ”Sä lähdit taas / Kovan pojan blues” · ”Sä lähdit taas / 4711” · ”Paulin taikakaulin / Heavy lutaa” · ”Lilli Kupponen / Nysse tulee / Kuuma kokardi” · ”Enkeliblues / Nysse tulee” · ”Punaista ja makeaa / Kotiin” · ”Kirje / Irmeli” · ”Kersantti Karoliina / Mää ja Tapparan mies” · ”Kersantti Karoliina / Mää ja Tapparan mies” · ”Repe ja Lissu / Sen kunniaksi” · ”Hjulapata / Omia ollaan / Kovan pojan blues” · ”Siankorvaa ja raanavettä” · ”Oodi makkaralle” · ”Siankorvaa ja raanavettä” · ”Tahdotko mut tosiaan / Pelkosenniemen poika” · ”Mustameri ja mies / Mannaa mammonaa” · ”Paperitähdet / Mayday Mayday” · ”Mustaa / No niin tottakai” · ”Beibin kanssa Irlantiin / Entisestä pois” · ”Tohtori Mustajärvi” · Hilipatipippaa / Onko vielä aikaa” · ”Kakskytä centtiä / Pakko saada BMW” · ”Ei lasten käsiin” · ”Ikurin mimmi” · ”Katsastuslaulu (Popeda) / Tango Pelargonia (Trio Mukavat)” · ”Reino” · ”Kuutamohullu” · ”Onhan päivä vielä huomennakin” · ”Elän itselleni” · ”Hääkellot soi” · ”Bermudan kolmio” · ”Onko saunan takana tilaa?” · ”Lihaa ja perunaa” · ”Sha-la-la / Ikävä keikalle” (feat. Klamydia)
Muuta:  Luettelo Popedan kappaleista · Luettelo Pate Mustajärven kappaleista
Elämän kuva

| Elämän kuva> Half a life.Alkuperäisteos |
| --- | --- |
Kirjailija:  V. S. Naipaul
Kieli:  englanti
Suomennos
Suomentaja:  Juhani Lindholm
Kustantaja:  Otava
Julkaistu:  2001
Sivumäärä:  266
ISBN:  951-1-17486
Löydä lisää kirjojaKirjallisuuden teemasivulta
Elämän kuva on V.S. Naipaulin romaani, joka kertoo intialaissyntyisen Willie Chandranin identiteetin kehittymisestä.
Juoni

Intialaisen Willien isä on ylhäistä kastia joka kapinoi isäänsä vastaan tietämättä tarkemmin mitä haluaa, äiti alhaissyntyinen vallankumouksellinen. Willie itse kokee identiteettinsä olevan hukassa. Willie muuttaa Britanniaan opiskelemaan, jossa hän huomaa voivansa keksiä koko minuutensa uudelleen, sillä länsimaissa suvulle ei aseteta samanlaista painoa kuin Intian kastijärjestelmässä. Silti Willie tuntee itsensä yhä ulkopuoliseksi. Lopulta Willie tapaa toisen yhtä ulkopuolisen, portugalilais-afrikkalaisen Anan, ja muuttaa hänen kanssaan Afrikkaan.
Esko Ylinen

| Esko Ylinen> Henkilötiedot |
| --- | --- |
Syntynyt: 3. joulukuuta 1947 (ikä 76) Alahärmä
Muut tiedot
Puoliso:  Anna-Liisa Ylinen
Vanhemmat:  Arvi ja Emilia
Esko Ilmari Ylinen (s. 3. joulukuuta 1947 Alahärmä) on HalpaHalli-myymäläketjun perustaja ja pääomistaja.
Esko Yliselle myönnettiin 2001 kauppaneuvoksen arvonimi ja 4. joulukuuta 2008 Suomen Leijonan I luokan ritarimerkki.